


ՀԻՄՆԱՎՈՐՈՒՄ
ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ՀՈՒԼԻՍԻ 9-Ի N 1159-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ
ՆԱԽԱԳԾԻ ԸՆԴՈՒՆՄԱՆ


1. Կարգավորման ենթակա խնդիրը
[bookmark: _Hlk214972378]Նախագծի ընդունումը պայմանավորված է «Կառավարության կառուցվածքի և գործունեության մասին» օրենքում փոփոխություններ և լրացում կատարելու մասին» 2025 թվականի մարտի 26-ի ՀՕ-46-Ն (այսուհետ՝ Օրենք), «Վիճակախաղերի մասին» օրենքում փոփոխություններ կատարելու մասին» 2025 թվականի մարտի 26-ի ՀՕ-49-Ն, «Շահումով խաղերի, ինտերնետ շահումով խաղերի և խաղատների մասին» օրենքում փոփոխություն կատարելու մասին» 2025 թվականի մարտի 26-ի ՀՕ-50-Ն օրենքներով (այսուհետ՝ Օրենքներ) և Հայաստանի Հանրապետության վարչապետի 2025 թվականի սեպտեմբերի 4-ի N 778-Լ և Հայաստանի Հանրապետության վարչապետի 2025 թվականի սեպտեմբերի 4-ի N 776-Լ որոշումներով, որոնց համաձայն․
·  խաղային բնագավառի գործունեության կարգավորման ոլորտում՝ խաղային բնագավառի գործունեությանը վերաբերող իրավական ակտերի մշակումը, ինչպես նաև այդ բնագավառում նոր գործիքների ու տեխնոլոգիաների ուսումնասիրությունն ու ներդրումը, խաղային գործունեության կարգավորման ապահովումը, լիցենզավորման ենթակա գործունեություն իրականացնող անձանց լիցենզավորումը, լիցենզիայի պահանջների կատարման մասով վարչարարության իրականացումը վերապահված է Հայաստանի Հանրապետության Էկոնոմիկայի նախարարությանը։ 
· Հայաստանի Հանրապետության վարչապետի 2019 թվականի հունիսի 1-ի N 658-Լ որոշմամբ հաստատված կանոնադրության 31-րդ կետի համաձայն թանկարժեք մետաղների քաղաքականության մշակման և իրականացման գործառույթները վերապահված են Էկոնոմիկայի նախարարությանը։
·  Օրենքի հավելվածի 17-րդ կետի համաձայն՝ Ֆինանսների նախարարությունը մշակում և իրականացնում է հանրային ֆինանսների կառավարման, այդ թվում՝ բյուջետային գործընթացի կազմակերպման, հանրային ներդրումների կառավարման, ներքին ֆինանսական հսկողության (ներառյալ` ներքին աուդիտի), գնումների գործընթացի պետական կարգավորման և համակարգման ոլորտներում Կառավարության քաղաքականությունը:

2. Ընթացիկ իրավիճակը և իրավական ակտի ընդունման անհրաժեշտությունը
Հայաստանի Հանրապետության կառավարության 2020 թվականի հուլիսի 9-ի N 1159-Ն որոշման (այսուհետ՝ Որոշում) 1-ին կետով սահմանված հավելվածի 3-րդ կետի 4-րդ, 5-րդ և 9-րդ ենթակետերի համաձայն՝ ֆինանսների նախարարությունը տալիս է պարզաբանում վիճակախաղերի, շահումով խաղերի, ինտերնետ շահումով խաղերի և խաղատների, իր կողմից լիցենզավորվող բնագավառները կարգավորող իրավական ակտերի, թանկարժեք մետաղների շրջանառության պետական կարգավորման և հանրային հատվածի ներքին աուդիտի համակարգի վերաբերյալ։
Հաշվի առնելով վերը նշվածը, անհրաժեշտություն է առաջացել Օրենքներով սահմանված կարգավորումներին համատասխանեցնելու նպատակով՝ փոփոխություն և լրացում կատարել Որոշման մեջ։
3․ Առաջարկվող կարգավորման բնույթը
 Նախագծով առաջարկվում է Որոշման մեջ փոփոխություններ և լրացումներ կատարել՝  Որոշման 1-ին կետով սահմանված հավելվածի 3-րդ կետի 4-րդ ենթակետում «հանրային» բառից առաջ լրացնել «հանրային ներդրումների կառավարման և» բառերը, սահմանելով որ Ֆինանսների նախարարությունը պաշտոնական պարզաբանում  է տալիս հանրային ներդրումների կառավարման ոլորտում,  3-րդ կետի 5-րդ և 9-րդ ենթակետերը ուժը կորցրած ճանաչել և 4-րդ կետը լրացնել հետևյալ բովանդակությամբ նոր՝ 23-րդ և 24-րդ կետերով՝ սահմանելով, որ էկոնոմիկայի նախարարությունը տալիս է պարզաբանում  խաղային գործունեության կարգավորման և կազմակերպման, թանկարժեք մետաղների շրջանառության պետական կարգավորման մասերով։
4․ Նախագծի մշակման գործընթացում ներգրավված ինստիտուտները և անձինք
Նախագիծը մշակվել է Հայաստանի Հանրապետության էկոնոմիկայի նախարարության կողմից։
5․ Կապը ռազմավարական փաստաթղթերի հետ:
Նախագիծը բխում է «Հայաստանի Հանրապետության կառավարության 2021-2026 թվականների գործունեության միջոցառումների ծրագիրը հաստատելու մասին» N 1902-Լ որոշումից և ՀՀ կառավարության 2021 թվականի օգոստոսի 18-ի «Հայաստանի Հանրապետության կառավարության ծրագրի մասին» թիվ 1363-Ա որոշմամբ հավանության արժանացած Հայաստանի Հանրապետության կառավարության հնգամյա ծրագրի) 6.2-րդ կետից (Կառավարությունն արմատապես բարեփոխելու է պետության կողմից հանրությանը մատուցվող ծառայությունների որակը՝ դրանք դարձնելով քաղաքացիակենտրոն և արդիական, առաջադեմ տեխնոլոգիական հիմքով՝ նպատակ ունենալով թեթեւացնել պետության հետ հարաբերություններում քաղաքացիների և գործարար հատվածի անհարկի բեռն ու քաշքշուկը) ու «Կառավարության կառուցվածքի և գործունեության մասին» օրենքում փոփոխություններ և լրացում կատարելու մասին»  օրենքից (2025 թվականի մարտի 26-ի ՀՕ-46-Ն):
6․ Նպատակը և ակնկալվող արդյունքը
Նախագծի ընդունմամբ Որոշումն կհամապատասխանեցվի Օրենքներով  սահմանված կարգավորումներին։
7․ Այլ տեղեկություններ
Նախագծի ընդունման կապակցությամբ պետական կամ տեղական ինքնակառավարման մարմնի բյուջեում եկամուտների և ծախսերի ավելացում կամ նվազեցում չի նախատեսվում:
